

**ประกาศมหาวิทยาลัยธรรมศาสตร์**

**เรื่อง การจัดทำวารสารวิชาการและการจ่ายเงินสมนาคุณผู้จัดทำวารสารวิชาการระดับส่วนงาน พ.ศ. ๒๕๖๓**

\_\_\_\_\_\_\_\_\_\_\_\_\_\_\_\_\_\_\_

 โดยที่เป็นการสมควรให้มีประกาศมหาวิทยาลัยธรรมศาสตร์ เรื่อง การจัดทำวารสารวิชาการและการจ่ายเงินสมนาคุณผู้จัดทำวารสารวิชาการระดับส่วนงาน

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๗ ของข้อบังคับมหาวิทยาลัยธรรมศาสตร์ ว่าด้วยการบริหารงานวิจัยและกองทุนวิจัย พ.ศ. ๒๕๖๑ อธิการบดีโดยความเห็นชอบของคณะกรรมการบริหารงานวิจัยและกองทุนวิจัย เมื่อวันที่ ๙ มกราคม ๒๕๖๓
จึงออกประกาศไว้ดังนี้

 **ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง การจัดทำวารสารวิชาการและการจ่ายเงินสมนาคุณผู้จัดทำวารสารวิชาการระดับส่วนงาน พ.ศ. ๒๕๖๓”

 **ข้อ ๒** ประกาศนี้ให้ใช้บังคับนับถัดจากวันประกาศเป็นต้นไป

 **ข้อ ๓** การจัดทำวารสารวิชาการระดับส่วนงาน ให้เป็นไปตามเกณฑ์มาตรฐานของศูนย์ดัชนีการอ้างอิงวารสารไทยหรือองค์กรที่เป็นที่ยอมรับในระดับชาติหรือระดับนานาชาติ

 **ข้อ ๔** การบริหารจัดการและสนับสนุนการจัดทำวารสารวิชาการระดับส่วนงาน ให้เป็นไปตามหลักเกณฑ์ เงื่อนไข และวิธีการที่หัวหน้าส่วนงานโดยความเห็นชอบของคณะกรรมการส่งเสริมงานวิจัย (ส่วนงาน) กำหนด
โดยออกเป็นประกาศส่วนงาน

 ให้รายงานผลการดำเนินงานจัดทำวารสารวิชาการตามวรรคหนึ่ง เสนอต่อคณะกรรมการบริหารวารสารวิชาการ อย่างน้อยปีละครั้ง

**ข้อ ๕** หลักเกณฑ์และอัตราการจ่ายเงินสมนาคุณแก่ผู้จัดทำวารสารวิชาการระดับส่วนงาน ให้เป็นไปตามที่หัวหน้าส่วนงานโดยความเห็นชอบของคณะกรรมการส่งเสริมงานวิจัย (ส่วนงาน) กำหนด โดยออกเป็นประกาศส่วนงาน

 **ข้อ ๖** ให้อธิการบดีรักษาการให้เป็นไปตามประกาศนี้

 ประกาศ ณ วันที่ พฤษภาคม พ.ศ. ๒๕๖๓

(รองศาสตราจารย์ เกศินี วิฑูรชาติ)

 อธิการบดี